钦定古今图书集成/理学汇编/文学典/第045卷 > 李公绪
## 钦定古今图书集成/理学汇编/文学典/第045卷 > 李公绪

按《北齐书李浑传》，公绪字穆叔，浑族兄籍之子。性聪
敏，博通经传。魏末为冀州司马，属疾去官。后以侍御
史征，不至卒。公绪沉冥乐道，不关世务，故誓心不仕，
尤善阴阳图纬之学，尝语人云：“吾每观齐之分野，福
德不多，国家世祚，终于四七。”及齐亡之岁，上距天保
之元，二十八年矣。公绪潜居自待，雅好著书，撰《典言》
十卷，又撰“《质疑》五卷、《丧服章句》一卷、《古今略记》”二十
卷、《元子》五卷、《赵语》十三卷，并行于世。